เตือน Work From Home แบบเนือยนิ่ง เสี่ยงเบาหวาน ติดโควิด-19 ได้ง่าย
อย่าชะล่าใจWork From Home แบบเนือยนิ่ง เสี่ยงเบาหวาน และง่ายต่อการติดเชื้อ โควิด-19 Covid-19วันที่ 12 พฤษภาคม 2563 กระทรวงสาธารณสุข เปิดเผยว่า ปัจจุบันประเทศไทยมีผู้ป่วยเบาหวานถึง 4.8 ล้านคน ซึ่งกำลังเป็นกลุ่มเสี่ยงที่มีแนวโน้มติดเชื้อไวรัสโคโรนา 2019 หรือ โควิด-19 (Covid-19) และจะมีอาการรุนแรงมากกว่ากลุ่มอื่นประกอบกับรายงานจาก ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 เมื่อเร็ว ๆ นี้ ได้เปิดเผยถึงยอดผู้ป่วยโควิด-19 เสียชีวิต พบมีโรคประจำตัวเบาหวานร่วมมากที่สุดผู้ช่วยศาสตราจารย์ นายแพทย์วีรชัย ศรีวณิชชากร อาจารย์ประจำภาควิชาอายุรศาสตร์ และศูนย์เบาหวาน คณะแพทยศาสตร์ศิริราชพยาบาล มหาวิทยาลัยมหิดล เปิดเผยว่า ผู้ป่วยเบาหวานเป็นกลุ่มเสี่ยงโควิด-19 เนื่องจากเป็นโรคที่มีผลต่อระบบภูมิคุ้มกันซึ่งทำหน้าที่จัดการเชื้อโรคที่เข้าสู่ร่างกาย ผู้ป้วยโรคเบาหวาน หรือ โรคอ้วน โดยเฉพาะผู้ที่มีระดับน้ำตาลในเลือดสูงกว่าปกติ จะมีภูมิคุ้มกันร่างกายในระดับต่ำด้วย จึงทำให้มีโอกาสติดเชื้อโควิด-19 ได้ง่ายกว่าปกติจากมาตรการที่กำหนดให้ทุกองค์กรต้องปรับระบบการทำงานของพนักงานให้ไปทำงานที่บ้าน หรือ Work From Home ทำให้วิถีชีวิตของผู้คนในสังคมเปลี่ยนไป ใช้ชีวิตแบบเนือยนิ่ง รับประทานอาหารไม่ถูกหลักโภชนาการ และขาดการออกกำลังกาย ทำให้มีโอกาสเสี่ยงต่อการเป็นโรคเบาหวาน และง่ายต่อการติดเชื้อโควิด-19อย่างที่ทราบกันดีว่า คำว่า วิถีชีวิตเนือยนิ่ง ก็คือ การขาดกิจกรรมทางกาย และรับประทานอาหารไม่เหมาะสม ช่วง Work From Home ที่ส่วนใหญ่ต้องใช้ชีวิตกันแต่ในบ้าน หากเลือกรับประทานแต่อาหารสำเร็จรูป หรือสั่งแต่อาหารฟาสต์ฟู้ดมารับประทาน และขาดการออกกำลังกายที่เหมาะสม ก็มีโอกาสเสี่ยงต่อการมีน้ำตาลในเลือดสูง และโอกาสติดเชื้อโควิด-19 ได้มากขึ้น เนื่องจากร่างกายของเราต่อสู้กับเชื้อได้น้อยลงนายแพทย์วีรชัย ศรีวณิชชากร แนะนำอีกว่า ผู้ป่วยโรคเบาหวานควรเอาใจใส่พิเศษกับการควบคุมระดับน้ำตาล และไม่ลืมที่จะตรวจสอบจำนวนยาเบาหวาน หรือ อินซูลิน รวมทั้งยาร่วมให้เพียงพอ และหากอาศัยเพียงลำพังควรแจ้งผู้ที่อยู่รอบข้างให้ทราบด้วยว่า ตัวเองเป็นผู้ป่วยโรคเบาหวาน เผื่อเกิดเหตุกรณีฉุกเฉินสำหรับผู้ที่ป่วยเป็นโรคเบาหวาน แม้จะมีความเสี่ยงต่อการติดเชื้อโควิด-19 มากกว่าปกติ แต่หากดูแลตัวเองดี เลือกรับประทานอาหารให้เหมาะสมต่อโรค ดื่มน้ำให้เพียงพอ ไม่ขาดการออกกำลังกาย ควบคุมระดับน้ำตาล ไม่ลืมรับประทานยา-ฉีดอินซูลินตามแพทย์สั่ง ตลอดจนเฝ้าระวังอาการตัวเอง เมื่อมีอะไรผิดปกติให้รีบพบแพทย์ ก็จะสามารถผ่านวิกฤติในช่วงนี้ไปได้ในที่สุดทั้งนี้ สามารถติดต่อสอบถามปรึกษาปัญหาเกี่ยวกับโรคเบาหวานได้ที่ ศูนย์เบาหวานศิริราช โทร. 0-2419-9568 ต่อ 101-102 เวลา 09.00-15.00 น. ในวันราชการ.
อย่าชะล่าใจ Work From Home แบบเนือยนิ่ง เสี่ยงเบาหวาน และง่ายต่อการติดเชื้อ โควิด-19 Covid-19
โควิด-19,ไวรัสโคโรน่า,ไวรัสโคโรนา,Work From Home,เบาหวาน,มหิดล,เตือนภัย,ข่าวทั่วไป